Rijeka, 27. studenog 2020.

**OBJAVA ZA MEDIJE**

**ZBOG VELIKOG INTERESA NASTAVLJA SE IZLOŽBA *FIUME FANTASTIKA* U EXPORTU NA DELTI,**

**UZ IZMIJENJENO RADNO VRIJEME**

**Zbog velikog interesa publike nastavlja se izložba *Fiume Fantastika: Fenomeni grada* postavljena u sklopu programa Europske prijestolnice kulture u Exportu na riječkoj Delti, ali prema novom radnom vremenu.**

Naime, izložba *Fiume Fantastika* koju je **dosad pogledalo više od 5000 posjetitelja i za koju je organizirano 101 stručno vodstvo uživo te 20 *online* vodstava za stranu publiku**, umjesto do kraja studenog za sve zainteresirane **ostaje otvorena i u prosincu, prema novom radnom vremenu Exporta**.

**Od sljedećeg tjedna pa do 20. prosinca 2020.g. Export će za javnost biti otvoren četvrtkom i petkom od 15.00 do 20.00 sati te subotom i nedjeljom između 11.00 i 20.00 sati.**Zbog produljenja trajanja izložbe, **u ponedjeljak 30. studenog, utorak 1. prosinca i srijedu 2. prosinca 2020.g. izložba će biti zatvorena za publiku.**

U periodu koji slijedi i dalje se **svakoga četvrtka organiziraju stručna vodstva izložbom *Fiume Fantastika* u 17.00 i u 18.30 sati, a s obzirom na sve važeće mjere za sprječavanje zaraze bolešću COVID-19 broj posjetitelja koji istovremeno mogu biti u izložbenom prostoru i na vodstvu je ograničen, stoga su obavezne prethodne prijave na e-mail adresu:** [**info@deltalab.hr**](mailto:info@deltalab.hr)**.**

Izvan termina vodstava posjetitelji mogu individualno posjetiti izložbu, te najave dolazaka za individualne posjete nisu potrebne.

**Svi se posjetitelji pozivaju na poštivanje mjera: pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

**Podsjetimo, pojedinačna cijena ulaznice za izložbu *Fiume Fantastika* je 30 kuna.**   
**Ulaz je slobodan** za djecu do 7 godina, te nezaposlene i umirovljenike, uz predočenje važećih dokumenata.   
Djeca i mladi do 18 godina, studenti, zaposlenici Sveučilišta u Rijeci te članovi umjetničkih i arhitektonskih strukovnih udruga i organizacija, uz predočenje važećih dokumenata, ostvaruju **popust od 50%** na pojedinačnu ulaznicu.

Izložba *Fiume fantastika* **prati posljednjih stotinu i pedeset godina urbane, turbulentne povijesti Rijeke, tijekom koje grad doživljava radikalan rast i postaje globalno prometno i industrijsko središte specifične arhitekture i urbanih fenomena**. Izložba je postavljena u 10 paviljona, u prizemlju Exporta, od kojih svaki priča priču o određenom riječkom fenomenu, a to su: *Granice, Luka i željeznica, Mreže, Kino: “Stižu ljudi!”, Grad, Palača, Zajedničko tlo, Dokolica, Spomenici* i *Fantastične zone.*

Izložba je dio programa **Slatko i slano Rijeke 2020 – Europske prijestolnice kulture**, a zasnovana je na recentnim istraživanjima **DeltaLaba - Centra za urbanu tranziciju, arhitekturu i urbanizam pri Sveučilištu u Rijeci**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42